**KOSKENMÄKI-TERVASUON KOULUOPAS 2018-19**

**1.Yhteystiedot ja henkilökunta 1**

**2.Aikataulut 4**

**Päivittäinen työaika 4**

**Lukuvuoden 2018-19 loma- ja työajat 5**

**Jaksotus 5**

 **3.Opiskelu ja oppiminen 5**

**Opetussuunnitelma ja tuntijako 5**

**Kotitehtävät 5**

**Oppimisen ja koulunkäynnin tuki 6**

**Koulun pedagoginen tiimi ja laajennettu pedagoginen tiimi 6**

**Koulunkäynnin kolmiportainen tuki 6**

**Tukiopetus ja osa-aikainen erityisopetus 8**

**Pienluokat 8**

**Oppimaan ohjaaminen 8**

**Kielivalinnat ja Kikatus-kielihanke 10**

**Valinnainen opetus 10**

**Oppilaiden arviointi 11**

**4.Turvallisuus 11**

**Näin toimimme Koskenmäki-Tervasuolla 11**

**Koulumatka 12**

**Liikenne koulun läheisyydessä 12**

**Välitunnit 12**

**Kameravalvonta 13**

**Kiusaamisen vastainen toimintasuunnitelma Puuttumisen portaat-toimintamalli 13**

**5.Oppilashuolto 15**

**Yhteisöllinen oppilashuoltotyö 15**

**Yksilöllinen oppilashuoltotyö 15**

**Koulukuraattoripalvelut 16**

**Koulupsykologin palvelut 16**

**Kouluterveydenhoito 16**

**Koulutapaturmat 17**

**Hammashoito 17**

**Lastensuojelu ja sosiaalityö alueella 17**

**6.Kodin ja koulun yhteistyö 18**

**Tiedottaminen huoltajille 18**

**Vanhempainyhdistyksen toimintaa Koskenmäeesä ja Tervasuolla 19**

**Vanhempainiltoja 20**

**Koululaisen terveellinen elämä ja huoltajien tuki 20**

**7.Hyvä tietää ABC - aakkosissa muuta tärkeää 20**

**Iltapäiväkerho 1.-2.-luokkalaisille 20**

**Leirikoulut ja retket 21**

**Liikuntatuntien ohjeet ja uintivuorot 22**

**Poissaolot 22**

**Rangaistukset 23**

**Ruokailut ja tauotus - Välipala ja Xylitol-makeiset 24**

**Talo ja tavarat 24**

**8.Rehtorin terveiset 25**

**1**

**1. YHTEYSTIEDOT** **JA HENKILÖKUNTA**

***Koulujen yhteinen hallinto***

**Rehtori**  Jaana Varis 040 1334260
**Vararehtori**  Leena Åkerberg 050 3956323

**Kanslia koulusihteeri** Nina Heinonen 050 3958977

***Koskenmäen koulu:***

**Luokkien ja luokka-asteiden puhelinnumerot:**

E1 ja 3 Marja Leppänen 050 395 6412

E 2 ja 4 Susanna Wiskari 050 5131836

E5 ja 6 Tiina Ketola 040 1334118

Ensimmäiset luokat 0503951686

Toiset luokat 0401334411

Kolmannet luokat 0503956326

Neljännet luokat 0503956325

Viidennet luokat 0503951684

Kuudennet luokat 0503951688

Tekninen työ 0503956369

**Laaja-alainen erityisopettaja** Sirpa Pitkänen 050 3956324

**Koulunkäynnin ohjaajat** Kirsi Siltanen 050 3956327

**Iltapäivätoiminta**  FC Nokia 044 9865996 vastuuohjaaja Roosa Pitkänen, muut Hannu Harju, Ella Lehtonen, tila 0 krs. vanha puoli

**Keittiö** Anne Tapiola 03 31188436

**Kiinteistönhoitaja**  Markku Suonpää 040 7799185

**Laitoshuolto** 0503956377

***Tervasuon koulu:***

**Varajohtaja ja 2A** Mia Heinonen 044 9061270

**1A** Minna Pelto-Huikko 050 3956316 ja Pauliina Hietakangas 040 1334189

**2B** Anu Suuriniemi 0503956308

 **2**

**Erityisopettaja** Tuire Niemelä 040 1334128

**Iltapäivätoiminta** FC Nokia p. 0449860653 vastuuohjaaja Merja Jalasto, Tiina Aalto

***Koulujen yhteinen oppilashuoltohenkilöstö:***

**Terveydenhoitaja** Marjatta Mattila 040 7799266 vastaanotto Koskenmäen koululla hammashoitolan yhteydessä ja Tervasuon koululla joka kuukauden 1. ja 3. tiistai klo 8-12.

**Koulupsykologi**  Sari Moilanen 0503956433,Koskenmäen koululla pääosin torstaisin, 0 krs. 042, hissiaulasta vasemmalle

**Koulukuraattori** Sari Arosarka 0408443943, Koskenmäen koululla pääosin torstaisin, vastaanottopaikka sovitaan erikseen

**Opettajat ja koulunkäynnin ohjaajat Koskenmäessä**

 **Lyhenne työjärjestyksessä**

1A Meira Düssel MeDu

1B Tuija Lahdenpohja TuLa

2A Marianne Nikula MaNi

2B Susanna Koivu SuKo

3A Vaula Kannisto VaKa

3B Päivi Nurminen PäNu

3C Pekka Voltti PeVo

3D Ulla Ylimäki

1 ja 3E Marja Leppänen MaLe

4A Leena Åkerberg LeÅk

4B Tuuli Kallioniemi, TuKa

sij. Maria van der Bilt-Suokas

4C Ulla Rossi UlRo

4D Maarit Käppi MaKä

2 ja 4E Susanna Wiskari SuWi

5A Erkka Myötyri ErMy

5B Jonna Leppänen JoLe

5C Elias Heikkinen ElHe

6A Juha Isometsä JuIs

6B Katja Nokelainen KaNo

6C Piia Hakomäki, Mira Vänskä PiHa, MiVä

 (9.8.-21.12. osittainen sij. Tanja Salminen)

5 ja 6E Tiina Ketola TiKe

ELA Sirpa Pitkänen SiPi

 **3**

EN Pirjo Mäkinen PiMä

SA, RU Merja Hiltunen MeHi

TN Petri Ruotsalainen PeRu

RA Arttu Tenkilä ArTe

MU, Li, KS Laura Koskinen LaKo

OU Tuomo Laaksonen (Linnavuori)

**Koulunkäynnin ohjaajat**

Seidi Lampinen SeLa

Tiina Leppänen TiLe

Tanja Mannila TaMa

Satu Saarinen SaSa

Kirsi Siltanen, vastuuohjaaja KiSi

Jaana Nurminen JaNu

5.9. jälkeen valittava ohjaaja

Emma Spåre, harjoittelija ti-to

**Opettajat ja koulunkäynnin ohjaajat Tervasuolla**

**Tervasuo**

1A Minna Pelto-Hulkko, Pauliina Hietakangas MiPe, PaHi

2A Mia Heinonen, vastuuopettaja MiHe

2B Anu Suuriniemi AnSu

ELA Tuire Niemelä TuNi

Koulunkäynnin ohjaaja Eija Lindroos EjLi

**Koulun kotisivut**:

https://www.nokiankaupunki.fi/varhaiskasvatus-ja-koulutus/perusopetus/peruskoulut/koskenmaki-tervasuon-koulu-1-6/

[*https://peda.net/nokia/peruskoulut/koskenmaen-koulu*](https://peda.net/nokia/peruskoulut/koskenmaen-koulu) *ja tervasuon-koulu poistuvat käytöstä lokakuun alkuun mennessä*

**Postiosoite** Koskenmäen koulu

Ketolanmäenkatu 2, 37120 NOKIA

Tervasuon koulu

Tervasuonkatu 5, 37120 Nokia.

**Wilma – sähköinen reissuvihko** on tiedotuskanava kodin ja koulun välillä. Oppilas- ja huoltajakohtaiset tunnukset saa koulun kansliasta koulusihteeri Nina Heinoselta. Osoite <https://nokia.wilma.pirnet.fi/> ja valitse koulujen listasta Koskenmäki tai Tervasuo.

 **4**

**2. AIKATAULUT**

**PÄIVITTÄINEN TYÖAIKA KOSKENMÄKI**

|  |  |  |  |  |  |
| --- | --- | --- | --- | --- | --- |
|  | 1 | 2 | 3 | 4 | 5 |
| tunti 1. | 8.15-9.00 | 8.15-9.00 | 8.15-9.00 | 8.15-9.00 | 8.15-9.00 |
| välitunti | 9.00-9.15 | 9.00-9.15 | 9.00-9.15 | 9.00-9.15 | 9.00-9.15 |
| tunti 2. | 9.15-10.00 | 9.15-10.00 | 9.15-10.00 | 9.15-10.00 | 9.15-10.00 |
| välitunti | 10.00-10.15 | 10.00-10.15 | 10.00-10.15 | 10.00-10.15 | 10.00-10.15 |
| tunti 3. | 10.15-10.45 30 min10.45 ruokailu11.00-11.15 välitunti11.15-11.30 15 min | 10.15-11.00 11.00 ruokailu11.15-11.30 välitunti | 10.15-11.0011.00-11.15 välitunti11.15 ruokailu | 10.15-11.0011.00-11.15 välitunti | 10.15-11.00 |
| tunti 4. | 11.30-12.15 | 11.30-12.15 | 11.30-12.15 | 11.15-12.0012.00 ruokailu | 11.00-11.4511.45 ruokailu12.00-12.15 välitunti |
| välitunti | 12.15-12.30 | 12.15-12.30 | 12.15-12.30 | 12.15-12.30 | 12.15-12.30 |
| tunti 5. | 12.30-13.15 | 12.30-13.15 | 12.30-13.15 | 12.30-13.15 | 12.30-13.15 |
| välitunti | 13.15-13.30 | 13.15-13.30 | 13.15-13.30 | 13.15-13.30 | 13.15-13.30 |
| tunti 6. | 13.30-14.15 | 13.30-14.15 | 13.30-14.15 | 13.30-14.15 | 13.30-14.15 |
| välitunti | 14.15-14.30 | 14.15-14.30 | 14.15-14.30 | 14.15-14.30 | 14.15-14.30 |
| tunti 7. | 14.30-15.15 | 14.30-15.15 | 14.30-15.15 | 14.30-15.15 | 14.30-15.15 |

R1= pääosin 2-4. luokat

R2= pääosin 1. luokat

R3= pääosin 3. luokat

R4= pääosin 5. luokat

R5= pääosin 6. luokat

**PÄIVITTÄINEN TYÖAIKA TERVASUO**

1. tunti 8.15-9.00
2. tunti 9.00-9.45
3. tunti 10.00.10.45

ruokailut 10.45-11.30

1. tunti 11.30-12.15
2. tunti 12.30-13.15
3. 6. tunti 13.30-14.15

**5**

**LUKUVUODEN 2018-19 LOMA- JA TYÖAJAT**

 Syyslukukausi alkaa torstaina 9.8.2018

 Syysloma 15. - 21.10.2018 (vk 42)

 Syyslukukausi päättyy perjantaina 21.12.2018

 Yhteensä 91 työpäivää

 Kevätlukukausi alkaa maanantaina 7.1.2019

 Talviloma 25.2. - 3.3.2019 (vk 9)

 Kevätlukukausi päättyy lauantaina 1.6.2019

 Yhteensä 97 työpäivää

 Lukuvuosi ei sisällä lauantaityöpäiviä.

**JAKSOTUS**

Jaksotus on käytössä 4.-6. luokilla valinnaisaineiden opetuksessa. Oppilaalla on valinnaisaineopetusta tiistaina 5.-7. tunneilla kahdessa eri jaksossa.

1. jakso 13.8.-12.10, viimeinen kerta 9.10 1 h
2. jakso 22.10-21.12, viimeinen kerta 18.12. 1 h
3. jakso 7.1.-22.3., viimeinen kerta 19.3. 1 h
4. jakso 25.3.-1.6., viimeinen kerta 28.5. 1 h

**3. OPISKELU JA OPPIMINEN**

**OPETUSSUUNNITELMA JA TUNTIJAKO**

Nokian kaupungin perusopetuksen opetussuunnitelma on osoitteessa: <https://peda.net/nokia/ops/perusopetus> sekä koulun kotisivuilta <https://peda.net/nokia/peruskoulut/koskenmaen-koulu> . Sen yhteydessä ovat nähtävissä myös taulukot opetettavista aineista ja niiden tuntimääristä. Toteutamme tänä lukuvuonna 2018-19 vielä siirtymäajan tuntijakoa.

**KOTITEHTÄVÄT**

Opettajat antavat oppilaille kotitehtäviä, läksyjä, oppiaineen ja tilanteen mukaan. Oppilaan tulee itse merkitä läksyt kirjoihinsa ja vihkoihinsa. Läksyjen tekeminen on olennainen osa opiskelua ja uuden oppimista. Tehtävien tekeminen kuuluu koululaisen velvollisuuksiin. Opettajat antavat oppilailleen luokalleen sopivalla tavalla ohjeita läksyjen tekoon. Pääsääntöisesti koulun väki suosittelee tehtävien tekemistä heti koulupäivän jälkeen eikä liian myöhään illalla. Huoltajien on hyvä seurata läksyjä ja edistymistä oppiaineissa.

Jos läksyjen tekeminen kotona ei suju, on **koululla mahdollista tehdä läksyt läksyparkissa**, jos niin erikseen sovitaan. Läksyparkkiin mennään opettajan lähetteellä heti koulupäivän päätteeksi tekemään tekemättä jääneet tehtävät. Parkki ei ole tukiopetusta, vaan siellä tehdään

 **6**

itsenäisesti avustajan valvonnassa puuttuvat tehtävät. Parkissa käymisestä voidaan sopia opettajan, oppilaan ja kotiväen kesken myös perheen aloitteesta.

Jokaisen luokan vanhempainillassa sovitaan käytänteestä, miten läksyt ja tehtävät saadaan lapsen ollessa pois. On tärkeää, että perhe huolehtii ennakoitavissa poissaoloissa hyvissä ajoin läksyjen ja tehtävien keräämisen. Huoltaja vastaa tällöin läksyistä.

**OPPIMISEN JA KOULUNKÄYNNIN TUKI**

**Koulun pedagoginen tiimi ja laajennettu pedagoginen tiimi**

Oppilaiden oppimista tukee koulun pedagoginen tiimi, joka seuraa mm. vuosittain ekaluokkalaisten koulun aloitukseen liittyviä asioita ja kaikkien luokkien osalta esille tulevia oppimiseen, käyttäytymiseen tai sopeutumiseen liittyviä vaikeuksia, joita luokissa ja oppilailla ilmenee. Ryhmässä mietitään, miten ryhmää tai oppilasta voidaan tukea yhteistyössä huoltajien kanssa. Tiimille kuluvat koulutulokkaiden tietojen hankkiminen, osallistuminen kuudensien siirtymiseen yläkouluun sekä konsultointi esimerkiksi lykkäys- tai siirtoasioissa.

Tiimi seuraa säännöllisesti oppilaiden oppimista ja kasvua. Erityistä- tai tehostettua tukea saavien oppilaiden kehitys on ryhmän seurannassa. Pedagogisen tiimin kokoontumisaika on maanantaina iltapäivällä. Kokoonpanossa on mukana erityisopettaja, luokanopettaja ja rehtori.

Rehtori vastaa ryhmästä, yksittäisen oppilaan asiassa vastuuhenkilö on luokanopettaja. Opettaja laatii merkinnät Wilman tukisivulle pedagogisiin asiakirjoihin. Opettaja tiedottaa huoltajille lapsen asian käsittelystä ja hänelle tarjotaan mahdollisuus osallistua tiimin tapaamiseen.

**Koulunkäynnin kolmiportainen tuki**

Kolmiportaisen tuen muotoja ovat **yleinen tuki, tehostettu tuki ja vahvimpana muotona erityinen tuki.** Tuella pyritään riittävän varhaiseen tukeen, jotta vältytään vaikeuksien syvenemiseltä ja pitkäaikaisvaikutuksilta. Tuen tarpeen selvittelyssä, suunnittelussa ja toteuttamisessa tehdään yhteistyötä huoltajan ja oppilaan kanssa. Mikäli lapsen tuen tarve vähenee, siirrytään edelliselle tuen tasolle.

**Yleinen tuki**

Laadukas opetus ja mahdollisuus saada ohjausta ja tukea oppimiseen sekä koulunkäyntiin on jokaisen oppilaan oikeus. Oppimista tulee arvioida jatkuvasti, jotta tuen tarve havaitaan ja tukitoimet voidaan aloittaa riittävän varhain. Yleisen tuen tukikeinoja ovat esimerkiksi tukiopetus, opetuksen eriyttäminen, osa-aikainen erityisopetus, joustavat ryhmittelyt, oppilashuolto ja tehostettu yhteistyö huoltajien

 **7**

kanssa. Opettaja voi halutessaan laatia yhteistyössä huoltajan ja lapsen kanssa yleisen tuen oppimissuunnitelman.

**Tehostettu tuki**

Jos oppiminen ei yleisestä tuesta huolimatta etene halutulla tavalla, opettaja laatii kirjallisen *pedagogisen arvion*. Siinä arvioidaan, voidaanko lisäämällä yleistä tukea saavuttaa oppilaalle riittävä tuki vai siirrytään *tehostettuun tukeen*. Tehostettu tuki poikkeaa yleisestä tuesta esimerkiksi tukitoimien määrän ja keston suhteen. Tuki on tällöin säännöllisempää ja pitkäkestoisempaa. Opettajan tekemä pedagoginen arvio käsitellään moniammatillisesti, jonka jälkeen rehtori tekee päätöksen tuen aloittamisesta. Tehostettu tuki ja sen toteutuminen tulee pedagogiseen arvioon pohjautuen suunnitella ja kirjata *oppimissuunnitelmaan* yhteistyössä huoltajan ja oppilaan kanssa*.* Oppilas voi saada tehostettua tukea tarvittaessa koko perusopetuksen ajan. Tuen riittävyyttä arvioidaan säännöllisesti ja oppimissuunnitelma tarkastetaan vähintään kerran vuodessa.

**Erityinen tuki**

Jos tehostettu tuki ei riitä, pitää oppilaan kokonaistilanne arvioida ja selvittää tarkemmin ja laaditaan *pedagoginen selvitys*, johon kootaan oppilaan aikaisemmin saama oppimisen ja koulunkäynnin tuki. Selvityksen perusteella moniammatillisesti voidaan todeta, että oppilas tarvitsee kokonaisvaltaisempaa, suunnitelmallisempaa ja vahvempaa tukea eli *erityistä tukea*. Erityisen tuen päätöksen perusteeksi voidaan myös tarvittaessa hankkia muita lausuntoja, kuten psykologinen tai lääketieteellinen lausunto. Rehtori tekee *erityisen tuen päätöksen.*

Erityinen tuki muodostuu erityisen tuen päätökseen perustuvasta erityisopetuksesta sekä aiemmissa vaiheissakin käytössä olleista tukimuodoista. Erityinen tuki voi tarkoittaa oppimäärän yksilöllistämistä, jolloin lapsi etenee opiskelussa henkilökohtaisten tavoitteidensa mukaan ja opetus järjestetään erityisopetuksena, esimerkiksi erityisopettajan antamana pienryhmäopetuksena.

**Erityisen tuen päätös**

Erityisen tuen päätöksessä päätetään lapsen oikeusturvan ja opetuksen järjestämisen kannalta merkittävät asiat (kuten lapsen pääsääntöinen opetusryhmä, mahdolliset tulkitsemis- ja avustajapalvelut sekä muut tarvittavat palvelut). *Myös oppimäärän yksilöllistämisestä määrätään erityisen tuen päätöksessä.*

Erityisen tuen päätös tarkistetaan ainakin toisen vuosiluokan jälkeen ja ennen seitsemännelle vuosiluokalle siirtymistä sekä aina lapsen tuen tarpeen muuttuessa. Tarkistamista varten tehdään uusi pedagoginen selvitys. Mikäli erityisen tuen tarve jatkuu, tehdään uusi erityisen tuen päätös. Myös erityisen tuen lopettamisesta ja siirtymisestä tehostettuun tukeen tulee tehdä päätös.

**Oppimäärän yksilöllistäminen ja HOJKS**

Ensisijaisena tarkoituksena on, että lapsi voi yleisen ja tehostetun tuen avulla saavuttaa yleisen oppimäärän tavoitteet. Jos annetusta tuesta huolimatta *ydinsisältöihin liittyvien tavoitteita ei saavuteta edes välttävästi, voidaan oppimäärä yksilöllistää.*

**8**

Yksilöllistetyn oppimäärän tavoitteet, keskeiset sisällöt, edistymisen seuranta ja arviointi kuvataan *Henkilökohtaisessa opetuksen järjestämistä koskevassa suunnitelmassa eli HOJKS:ssa*. Laatimisessa hyödynnetään pedagogista selvitystä ja oppimissuunnitelmaa. Tavoitteet ja sisällöt johdetaan oppiaineen luokka-asteen

yleisistä tavoitteista ja sisällöistä, usein myös alempien luokkien tavoitteita ja sisältöjä soveltamalla. Opiskelua tuetaan lisäksi sopiviksi katsotuilla opiskelumateriaaleilla, -välineillä ja -menetelmillä sekä pedagogisilla järjestelyillä. Yksilöllistetyn oppimäärän opetus tapahtuu usein joko lapsen omassa opetusryhmässä, samanaikaisopetuksena, yksilö- tai pienryhmäopetuksessa erityisopettajan kanssa tai kokonaan pienluokassa.

Yksilöllistetyn oppimäärän arviointi perustuu HOJKS:ssa asetettujen tavoitteiden saavuttamiseen. Tällöin arviointi ei siis ole verrattavissa yleisen oppimäärän mukaan opiskelevan arviointiin. Todistukseen oppiaineen kohdalle merkitään tähti (\*), joka kertoo yksilöllistetystä oppimäärästä. Todistuksen Lisätietoja -kohdassa mainitaan, että oppilas on opiskellut tähdellä merkityt oppiaineet yksilöllistetyn oppimäärän mukaan.

HOJKS tulee tarkistaa tarvittaessa, kuitenkin vähintään kerran lukuvuodessa.

**Tukiopetus ja osa-aikainen erityisopetus**

Jokaisen lapsen oppimispolku etenee yksilöllisesti. Aina oppiminen ei suju niin kuin on odotettu. Koulunkäynnin alettua tämä voi näkyä esimerkiksi tavallista työläämpänä luku- ja kirjoitustaidon kehittymisenä ja myöhemmin hitaana, takkuavana ja virheellisenä lukemisena. Kaikki oppimiseen liittyvät pulmat eivät näy heti koulunkäynnin alkuvaiheessa, koska ne muuttavat muotoaan vaatimusten myötä. Tärkeintä on tukea ja kannustaa oppilasta ajoissa, jotta käsitys itsestä oppijana ja oppimisesta sekä koulumotivaatio säilyy myönteisenä.

Kun lapsella on vaikeuksia oppimisessaan tai hän tarvitsee tilapäistä tai lyhytaikaista tukea, hänellä on oikeus saada tukiopetusta tai osa-aikaista erityisopetusta.

Tuki voidaan järjestää samanaikaisopetuksena, pienryhmäopetuksena tai yksilöopetuksena. Osa-aikaisessa erityisopetuksessa ja tukiopetuksessa oppilas voi saada yksilöllisiä tehtäviä, yksilöllistä aikaa sekä ohjausta opettajalta. Tarkoituksena on käyttää monipuolisia menetelmiä ja materiaaleja, joiden avulla voidaan löytää uusia tapoja lähestyä opittavaa asiaa. Oppilasta pyritään tukemaan ajoissa yhdessä luokkaopetuksen kanssa ennen ongelmien kasautumista. Osa-aikaisessa erityisopetuksessa käydään läpi samaa opetettavaa asiaa kuin luokassa tai tuetaan esimerkiksi oppimisvalmiuksia erilaisin harjoituksin. Yhteistyö luokanopettajien, huoltajien, avustajien ja muun oppilashuoltohenkilöstön kanssa on ensiarvoisen tärkeää. Tukiopetusta ja osa-aikaista erityisopetusta voidaan antaa kaikilla kolmiportaisen tuen tasoilla.

Koskenmäen koulun erityisopettajana toimii Sirpa Pitkänen p. 050 3956324 sirpa.pitkanen@nokiankaupunki.fi Tervasuon erityisopettaja on Tuire Niemelä p. 040 1334128 tuire.niemela@nokiankaupunki.fi

 **9**

**Pienluokat**

Koulussamme on myös kolme yleisopetuksen noin kymmenen oppilaan pienluokkaa vuosiluokilla 1-2, 3-4 ja 5-6. Lisäksi pienluokissa voidaan tukea yleisopetuksen luokkien oppilaiden oppimista osa-aikaisesti.

Opettajana toimivat 2018-19 pienemmillä Marja Leppänen 1. luokalla ja Susanna Wiskari 2. luokalla. He tukevat oppilaiden koulunkäyntitaitojen harjoittelua ja ryhmässä toimimista luokissa 1A ja 2A yhteistyössä luokanopettajien kanssa. Oppilaat opiskelevat joustavasti ja yksilöllisesti isossa tai jaetussa ryhmässä oman tilanteensa ja oppimisensa mukaan.

Koulussamme ovat myös yleisopetuksen pienryhmät vuosiluokilla 3. ja 4. ja 5.-6. Ryhmissä toiminnasta vastaavat 3. luokalla Marja Leppänen ja 4. luokalla Susanna Wiskari, 5.-6. luokilla Tiina Ketola. Luokassa harjoitellaan koulunkäyntitaitoja ja ryhmässä toimimista. oppilaat siirtyvät joustavasti opiskelemaan isompiin ryhmiin eri aineissa. Usein heillä on enemmän oppitunteja integraatioluokan kanssa, kuin pienemmässä ryhmässä. Kaikki ovat mukana isompien luokkien taide- ja taitoaineiden ryhmissä musiikissa, kuvataiteessa, käsitöissä ja liikunnassa, sekä muissa aineissa aina kun se on mahdollista. Liikenne pien- ja ison luokan välillä voi olla kaksisuuntaista. Yhteistyöstä hyötyvät kaikki oppilaat. Joskus tavallisilla tunneilla on mukana oman opettajan lisäksi erityisluokanopettaja ja/tai koulunkäynnin ohjaaja.

Marja Leppänen, p. 050- 395 6412, marja.leppanen@nokiankaupunki.fi

Susanna Wiskari, p. 050- 5131836, susanna.wiskari@nokiankaupunki.fi

 Tiina Ketola, p. 040 – 1334118, tiina.ketola@nokiankaupunki.fi

**OPPIMAAN OHJAAMINEN**

Oppilaan ohjaus on koko perusopetuksen ajan jatkuva oppimisen tukikeino. Ohjauksen tarkoitus on tukea, auttaa ja ohjata oppilasta niin, että oppilas selviytyy mahdollisimman hyvin opinnoistaan, pystyy tekemään parhaalla tavalla soveltuvat jatkokoulutus- ja uravalintaratkaisut.

Ohjauksen keskeisiä tavoitteita on tukea oppilaan hyvää oppimista ja kasvua, toimia yhteistyössä huoltajien, eri opettajien ja muun ammattihenkilöstön kesken sekä antaa huoltajille ja oppilaalle tietoa oppimispolusta, opiskelun jatkumosta, eri valintamahdollisuuksista. Tiedottaminen koulun työtavoista, ohjauksesta ja muusta tuesta perheille on keskeinen osa koulun ohjaustoimintaa. Ohjauksen tavoitteena on myös ehkäistä vaikeuksien syntymistä ja ohjata oppilasta oikealle polulle jatkokoulutusta ja työelämää ajatellen.

Alakoulussa ohjaus painottuu opiskelutaitojen kehittämiseen, omien vahvuuksien ja harjoitusta kaipaavien taitojen tunnistamiseen eri oppiaineiden yhteydessä. Oppilas saa myös tietoa työelämästä, opiskelumahdollisuuksista, eri valintojen merkityksestä ja yhteiskunnasta yleensä.

 **10**

**KIELIVALINNAT JA KIKATUS-KIELIHANKE**

Nokian kieliohjelman mukaan kaikki lukevat kolmannesta luokasta alkaen A1-kielenä englantia. Kahdessa Nokian koulussa, Alhoniityssä ja Koskenmäki-Tervasuolla, poiketaan kuitenkin tästä lukuvuonna 2018-19, koska koulut ovat mukana kansallisessa kielenopetuksen varhentamishanke-Kikatuksessa. Meillä oppilailla on 1. ja 2. luokilla lukujärjestyksessä ylimääräinen englannin kielen tunti viikossa. 3. luokilla oppilailla on tunti viikossa lisää ns. kielimaistiaisia: vuoden aikana oppilaat tutustuvat useisiin kieliin ja kielialueiden kulttuureihin.

Maistiaisia saadaan mm. saksasta, virosta, ruotsista, portugalista, venäjästä ja ranskasta. 5. luokilla ilman lisätuntia oppilaat saavat kylvetystä 6. luokalla alkavaan ruotsiin.

Kolmannen vuosiluokan keväällä oppilas voi valita vapaaehtoisen A2-kielen, joka voi olla ranska tai saksa. Opetusta on vuosiluokilla 4-6 kaksi viikkotuntia. Ryhmä muodostuu, jos valitsijoita on kieltä kohti 12. Koskenmäen koulussa toimii alueen koulujen yhteisiä kieliryhmiä. Tällä hetkellä koulussa on A2 –tunteja (saksa ja ranska) luokilla 4-6 yhteensä 16 viikkotuntia.

A2-kielen valinta lisää oppilaan tuntimäärää kahdella tunnilla. Valinta on sitova 9. luokan loppuun asti, opiskelua ei voi valinnan jälkeen keskeyttää kuin poikkeuksellisesta ja pakottavasta syystä

**VALINNAINEN OPETUS LUOKILLA 4.-6.**

Vuosiluokilla 3.-5. oppilaat valitsevat valinnaista opetusta aina keväällä seuraavaa vuotta varten. Valinnaisaineiden tarjonnasta tiedotetaan erikseen.Kurssiryhmissä on oppilaita eri luokilta ja vuosiluokkatasoilta 4.-6.

Valinnaista opetusta on yksi viikkotunti, joka jakautuu kahteen puolen viikkotunnin mittaiseen valinnaiskurssiin kahdessa opiskeluneljänneksessä eli jaksossa aina kaksi tuntia kerrallaan. Oppilaan kaksi kurssia voivat toteutua missä tahansa jaksosta ja niiden ajankohta löytyy oppilaan omasta Wilma-lukujärjestyksestä. Valinnainen opetus pidetään tiistaisin klo 13.30-15.00.

|  |  |  |
| --- | --- | --- |
| **Kurssin nimi ja koodi työjärjestyksessä** | **Opettaja**  | **Jakso(t)** |
| Palloilu zPA1 / zPA2 | Erkka Myötyri | 1, 4 |
| Luontoliikunta ja kehonhuolto zLU1/zLU2/zLU3 | Maarit Käppi, Laura Koskinen | 1+1, 4 |
| Neulon tai virkkaan oman idean pohjalta zNE1 | Päivi Nurminen | 2 |
| Pehmolelu zPH1  | Ulla Rossi | 1 |
| Nukkekoti zNU1/zNU2 | Ulla Rossi | 2, 3 |
| Elektroniikkarakentelun peruskurssi zEA1/zEA2 | Petri Ruotsalainen | 2, 3 |
| Elektroniikkarakentelun jatkokurssi zEK1 | Petri Ruotsalainen | 1 |
| Käsillä töitä zKS1 | Petri Ruotsalainen | 4 |
| Koodauksen alkeet zKA1/zKA2 | Pekka Voltti | 1, 4 |
| Koodauksen jatkokurssi ZKJ1 | Pekka Voltti | 3 |
| Animaation alkeet zAN1/zAN2 | Juha Isometsä | 1, 4 |
| **Kuvaamataidetta eri tekniikoilla zKU1**  | Juha IsometsäKuvataide | 3 |
| Pikkuyrittäjä zPI1/zPI2/zPI3/zPI4 | Piia Hakomäki, Mira Vänskä | 2+2,4+4 |
| Filosofiaa nuorille zFI1 | Meira Düssel | 3 |
| Atomista avaruuteen zAA1  | Elias Heikkinen311 4C | 3  |

1. jakso 13.8.-12.10., viimeinen kerta 9.10 1 h
2. jakso 22.10-21.12., viimeinen kerta 18.12. 1 h
3. jakso 7.1.-22.3., viimeinen kerta 19.3. 1 h
4. jakso 25.3.-1.6., viimeinen kerta 28.5. 1 h

**OPPILAIDEN ARVIOINTI**

Nokian kaupungin opetussuunnitelmissa on tarkasti selvitetty oppilaiden arviointi sekä käytössä olevat todistukset. Väliarvioinnissa käytetään 20 minuutin arviointikeskustelua, johon osallistuvat oppilas, huoltaja ja opettaja. Keskustelut ajoittuvat marras-tammikuuhun. Jokainen opettaja sopii aikataulusta luokkansa huoltajien kanssa ja hän myös tiedottaa kunkin luokka-asteen keskustelun painopisteistä.

Jokaisella luokka-asteella on sovittu yhteneväisistä käytänteistä jatkuvaan arviointiin. Näistä tiedottavat luokka-asteiden opettajat mm. vanhempainilloissa.

**4. TURVALLISUUS**

**NÄIN TOIMIMME KOSKENMÄKI-TERVASUOLLA** 1.8.2018 alkaen

Noudatan aina koulun aikuisen ohjeita

Annan työrauhan, kuuntelen ja viittaan

Teen koulutyöni huolellisesti

Kunnioitan muita ja heidän työtään

En kiusaa enkä vahingoita ketään

Arvostan jokaisen ainutlaatuisuutta

Autan kaikkia

En koske toisen omaisuuteen ilman lupaa

Huolehdin omista ja koulun tavaroista sekä siisteydestä

Käytän kouluaikana puhelinta  koulun aikuisen luvalla

**12**

**KOULUMATKA**

Oppilaat on vakuutettu koulumatkalle ja vakuutus on voimassa turvallisella reitillä ja koulumatka-ajan. Jos oppilas poikkeaa esimerkiksi harrastuksiin tai vieraisille kaverin kotiin,

koulumatka katkeaa. Iltapäivätoimintaan osallistuvilla koulumatkaksi on siirtyminen iltapäivätoimintaan.

Huoltaja vastaa oppilaan turvallisen koulumatkan harjoittelusta ja ohjeistuksesta. Samoin, koti määrittelee, milloin oppilas on kypsä tulemaan polkupyörällä kouluun. Koulu suosittelee, että pyöräily aloitetaan 3. luokalla. Koulumatkalla on poikkeuksetta käytettävä kypärää. Portin tuntumassa on parkki pyörille. Koulu ei vastaa rikkoutuneista tai kadonneista pyöristä.

Jos koulumatka ylittää 1.-2. luokalla 3 kilometriä ja luokilla 3.-6. 5 kilometriä, oppilas saa koulukuljetuksen bussilla. Oppilaita voidaan kuljettaa kouluun taksilla, mutta tämä edellyttää lausuntoa koulupsykologilta tai hoitavalta lääkäriltä. Harvinaisissa tapauksissa vaaralliseksi luokiteltu koulumatka oikeuttaa myös taksikuljetukseen.

Koulumatka-asioissa koulusihteeri Nina Heinonen antaa yksityiskohtaista tietoa.

**LIIKENNE KOSKENMÄEN KOULUN LÄHEISYYDESSÄ**

**Kevyenliikenteenväylällä, koulun keittiön päädyssä tai pelastusteiden edestä ei saa ajaa autolla.**

**Pyydämme, että huoltajien koulukyydit pysähtyvät Ketolanmäenkadun varressa koulun puolella, joista lapsi pääsee jalkakäytävää ja kevyenliikenteenväylää pitkin turvallisesti koulun pihaan tai välttämättömissä tilanteissa heti parkkipaikan alkupäässä (ei kuitenkaan henkilökunnan pistokepaikkojen kohdalla).**

**Huolehdittehan parkkipaikalla omien ja toisten lasten turvallisuudesta ja liikenteen esteettömästä sujumisesta!**

**VÄLITUNNIT**

Kouluun tultaessa odotetaan tuntien alkua ulkona - poikkeuksena talven kovat pakkasaamut.

Välitunneille mennään viivyttelemättä ulos välituntipihoille, joita ovat pienten piha Menkalan puolella koulua ja isompien piha Ketolanmäenkadun puolella. Talviliukkailla 1.-2. luokkien piha-alue suljetaan ja oppilaat siirtyvät isolle pihalle. Piha otetaan taas keväällä käyttöön säiden mukaan.

Koulupäivän aikana ei saa poistua koulun alueelta esimerkiksi hakemaan puuttuvia välineitä. Jos lapsi tarvitsee poistumisluvan muusta syystä kesken päivän, huoltaja sopi tästä oman opettajan kanssa.

Koulun välituntivalvojalla on yllään keltaiset huomioliivit. Välitunneista on kouluväen käytössä yhteinen välituntiohje, johon tutustutaan luokissa lukuvuoden alkaessa. Koskenmäessä välitunneilla voi olla mukana myös koulun oppilaiden vanhempia, Koulun korvia. Heillä on yllään oranssit liivit.

 **13**

**KAMERAVALVONTA**

Koulussa on sekä sisällä että piha-alueella kameravalvonta. Nokian kaupungin kameravalvonnan ohje on nähtävillä koulun pääoven läheisyydessä ja sen voi lukea sähköisesti koulun kotisivulta linkistä.

**KIUSAAMISEN VASTAINEN TOIMINTASUUNNITELMA JA PUUTTUMISEN PORTAAT-TOIMINTAMALLI**

Koulun järjestyssäännöissä korostetaan jokaisen kouluyhteisön jäsenen työskentelyrauhaa, henkilökohtaista turvallisuutta ja omaisuuden suojaa. Jokainen on velvollinen edistämään em. rauhaa, järjestystä ja turvallisuutta. Suhtautuminen toisiin tulee olla suvaitsevaista, kannustavaa. Terveen itsetunnon kehittyminen on kaikessa koulutyössä etusijalla. Myös laaja yleissivistys on tärkeää. Hyvien tapojen oppiminen tukee itsetunnon kehittymistä ja kuuluu sivistyneen ihmisen taitoihin. Tavoitteena on käyttäytymisessä ilmenevä luonteva ystävällisyys ja huomaavaisuus. Koulussa tapakulttuurin edistäminen on osa jokapäiväistä toimintaa, ja se koskee kaikkia koulussa työskenteleviä.

Kiusaamisen ennalta ehkäiseminen on ollut Koskenmäen koulussa yhteisöllisen oppilashuoltotyön painopisteenä lukuvuosina 2016 alkaen ja Tervasuolla 2017 alkaen. Koulussa on mm. kartoitettu kiusaamistilannetta vuosittain ja uusittu toimintatapoja siirtymällä Puuttumisen portaat -malliin, joka on esitelty tuonnempana tässä oppaassa.

**Käyttäytyminen koulussa**

Koulu ohjaa lapsia opetussuunnitelman mukaan itsetuntemukseen, ryhmässä työskentelyyn, vastuunkantamiseen, hyviin ihmissuhteisiin, tunteiden ja reaktioiden hallintaan ja suvaitsevaisuuteen. Koulu ja opettajat ohjaavat oppilaita opetussuunnitelman arvojen suuntaan käyttäen keinoina mm. arviointia, itsearviointia, työrauhasta huolehtimista, vastuuttamista, sääntöjen sisäistämistä ja positiivien palautteen antamista. Tavoitteena on luokittain, ja yli rajojenkin, luoda sosiaalinen, ymmärtävä ja vastuuntuntoinen ympäristö. Kummitoiminta ja yhteistyö vanhempien kanssa tukevat opettajien työtä.

Koulussa ei käytetä väkivaltaa – ei fyysistä eikä psyykkistä. Ketään ei saa vahingoittaa ruumiillisesti eikä henkisesti. Ketään kohtaan ei saa käyttää loukkaavaa kieltä. Voimasanojen käyttö on kielletty. Jokaisella on oikeus olla rauhassa kiusaamiselta. Ketään ei saa kiusata. Ei leikilläänkään. Kiusaamisesta on heti ilmoitettava opettajalle, välituntivalvojalle tai jollekin aikuiselle.

**Kotien rooli ja vastuu**

Kiusaamisen ehkäisemisessä ja tapausten hoitamisessa kodeilla on tärkeä tehtävä. Toivommekin teiltä matalaa kynnystä olla kouluun yhteydessä mahdollisissa kiusaamistapauksissa ja avointa suhtautumista, jos oman lapsenne huomataan olevan osallisena kiusaamisessa.

Tärkeää on myös rajata, millaiset asiat kuuluvat koulun hoidettavaksi. Koulun toimivalta ns. koulurauhalainsäädännön mukaisesti ei ulotu vapaa-ajalla tapahtuvaan ja emme selvittele

lasten vapaa-ajan kiistoja tai tapahtumia, emme myöskään huoltajien välisiä kinoja. Myös koulumatkat kuuluvat tähän ja koulu puuttuu tilanteeseen, jos pulmat näkyvät koulun arjessa. Koulu tiedottaa tietoonsa tulleesta kotiin ja voi tarjota apua selvittelyyn, mutta näissä tilanteissa huoltajien velvollisuus on hoitaa asia keskenään.

 **14**

**MITEN KIUSAAMISTILANNE SELVITETÄÄN?**

**Puuttumisen portaat –toimintamalli (käytössä 4/2017 alkaen)**

**Ennaltaehkäisy**

Kiusaamisen ennaltaehkäiseminen on ensiarvoisen tärkeää joka luokka-asteella. Luokan hyvä yhteishenki ja opettajan välittävä suhtautuminen oppilaisiin ja kaverisuhteisiin ehkäisevät tehokkaasti kiusaamista.

**Jokaisen aikuisen oikeus ja velvollisuus – pysäytä**

Koulun aikuisten vastuulla on seurata, mitä lasten kesken koulussa tapahtuu ja huolehtia siitä, että kukaan lapsista ei joudu systemaattisen kiusaamisen kohteeksi. Kiusaamisen ehkäisy ja kiusaamiseen puuttuminen on jokaisen koulun aikuisen velvollisuus.

**Mikä on kiusaamista?**

Lapsilla on erimielisyyksiä, he kiusoittelevat ja härnäävät toisiaan. Näitä tilanteita koulun aikuiset ratkovat päivittäin oppilaiden kanssa. Lapsia opetetaan myös itse ratkomaan ristiriitatilanteita.

* Kun samaan oppilaaseen toistuvasti kohdistuu tahallista vihamielistä käyttäytymistä, on kyse kiusaamisesta. Se on vallan ja voiman väärinkäyttöä: toinen on alistaja tai nöyryyttäjä ja toinen on kiusattu tai nöyryytetty. Kiusaajana voi olla ryhmä lapsia tai jopa koko luokka.
* Kiusaaminen voi olla sanallista nimittelyä, eristämistä, syrjimistä tai väkivaltaista käytöstä.

**Puuttumisen portaiden tasot**

Puuttumisen portaat on tehty tueksi kiusaamistapausten johdonmukaiseen selvittelyyn ja ratkaisuihin. Portaat koskevat pääsääntöisesti määritelmän mukaisia kiusaamistapauksia. Jokapäiväisiä pieniä erimielisyyksiä selvitellään koulussa opettajan johdolla. Tarvittaessa siirrytään portaiden käyttöön, jos tilanne on toistuvaa.

 I taso – Kiusaamiseen puututaan

* *Opettaja selvittää tapahtumia lasten kanssa ja halutessaan tapaa huoltajat sekä täyttää puuttumislomakkeen.*
* *Lomakkeeseen kirjataan mm. tehdyt toimenpiteet sekä se, miten toimitaan nyt ja kiusaamisen jatkuessa.*
* *Tieto toistuneista kiusaamistilanteista lähetetään niin kiusatun kuin kiusaajan huoltajille.*
* *Oppilas palauttaa huoltajan allekirjoittaman lomakkeen kouluun, jonka opettaja arkistoi yhteiseen Koulutiimi-kansioon.*

II taso – Koulutiimin mukaan tulo, jos kiusaaminen jatkuu

* *Opettaja tuo asian koulutiimin tietoon täyttämällä ilmoituslomakkeen, joka löytyy Koulutiimi-kansiosta opehuoneesta.*
* *Tästä ei ilmoiteta etukäteen lapsille eikä huoltajille*
* *Koulutiimi jatkaa asian selvittämistä ja tiedottaa koteihin.*

III taso – Kiusaaminen jatkuu

* *Opettaja ja rehtori sekä tarvittaessa koulutiimin jäsen tapaavat lapsen ja huoltajat. Tapaamisessa sovitaan myös seurauksista ja jatkotoimenpiteistä.*

**15**

IV- taso – Kiusaaminen jatkuu edelleen

* *Asian käsittely jatkuu oppilashuoltoryhmän kanssa.*
* *Tarvittaessa kootaan laajempi verkostopalaveri.*
* *Mahdolliset lastensuojelutoimet.*

**5.OPPILASHUOLTO**

Oppilashuollon tavoitteena on oppilaiden hyvän oppimisen, hyvän psyykkisen ja fyysisen sekä sosiaalisen hyvinvoinnin edistäminen ja ylläpitäminen. Oppimisen tukeen, kurinpitotoimiin tai oppilasarviointiin liittyvät asiat eivät enää kuulu oppilashuoltotyöhön.

Oppilashuoltotyö jakautuu koko koulua koskevaan ennaltaehkäisevään työhön, jota kutsutaan **yhteisölliseksi oppilashuol**loksi ja yksittäistä oppilasta koskevaan **yksilökohtainen oppilashuoltotyöhön.**

**YHTEISÖLLINEN OPPILASHUOLTOTYÖ**

Yhteisöllisellä opiskeluhuollolla tarkoitetaan toimintakulttuuria ja toimia, joilla koko oppilaitosyhteisössä edistetään opiskelijoiden oppimista, hyvinvointia, terveyttä, sosiaalista vastuullisuutta, vuorovaikutusta ja osallisuutta sekä opiskeluympäristön terveellisyyttä, turvallisuutta ja esteettömyyttä. Oppilaitoksissa ja päiväkodeissa tehdään säännöllistä työtä em. asioiden toteuttamiseksi.

Yhteisöllisestä oppilashuollosta vastaavat rehtorin johdolla moniammatillinen oppilashuoltoryhmä (mukana oppilashuoltohenkilöstöä) ja oppilashuoltotiimi (henkilökunnan edustajista koottu tiimi), huoltajien edustaja ja oppilaskunnan edustaja. Ryhmä kokoontuu kolme kertaa vuodessa. Se laatii vuosittain tarkistettavan suunnitelman ja vahvistaa koulukohtaiset painopistealueet.

Koulun sisällä opetushenkilöstö käsittelee yhteisissä palavereissa ja suunnitelmia laadittaessa oppilashuoltoon liittyviä asioita. Koulun työsuunnitelmaan laaditaan tavoitteita ja toimenpiteitä, joilla oppilaiden hyvinvointia edistetään. Opiskelijahuolto on kaikkien opetushenkilöstöön kuuluvien tehtävänä koulutyössä joka päivä.

Oppilaiden osallisuus opiskelijahuollon suunnittelussa, toteutuksessa ja arvioinnissa toteutetaan yhteistyössä oppilaskunnan kanssa. Toteutuksesta vastaavat rehtori ja oppilaskunnan ohjaaja.

**YKSILÖLLINEN OPPILASHUOLTOTYÖ**

Yksilökohtainen oppilashuoltotyö käynnistyy silloin, kun oppilaan tilanteesta herännyt huoli ei poistu ja tarvitaan useamman toimijan yhteistyötä tilanteen ratkaisemiseksi. Aloitteen työn käynnistymiseksi voi tehdä oppilas itse, huoltaja, opettaja, erityisopettaja, kuraattori, koulupsykologi, kouluterveydenhoitaja, lääkäri tai muu toimija. Asiantuntijaryhmä kootaan tapauskohtaisesti.

Lapsen/nuoren omat toivomukset ja mielipiteet on otettava huomioon häntä koskevissa toimenpiteissä ja ratkaisuissa hänen ikänsä ja kehitystasonsa mukaisesti. Huoltajalla ei ole oikeutta kieltää alaikäistä käyttämästä oppilashuollon palveluja.

Oppimisen tukeen, kurinpitotoimiin tai oppilasarviointiin liittyvät asiat eivät enää kuulu oppilashuoltotyöhön. Tätä varten oppilaitoksissa ja päiväkodeissa toimivat pedagogiset tiimit, joissa käsitellään oppimiseen liittyviä ratkaisuja yhteistyössä huoltajien kanssa. Pedagoginen

 **16**

tiimi tarvitsee kuitenkin opetuksen järjestämisen kannalta välttämättömät tiedot lapsen kokonaistilanteesta ja saattaa tarvita tietoonsa oppilashuollollisia tietoja. Tietojen jakamiseen pyydetään lupa.

**Yksilökohtaiset oppilashuollon palvelut**

Nykyinen oppilas- ja opiskeluhuoltolaki astui voimaan 1.8.2014. Kuraattorin ja psykologin palveluja on saatava määräajassa eli seitsemän työpäivän sisällä pyynnöstä, kiireellisissä tapauksissa samana tai viimeistään seuraavana työpäivänä. Opiskelijalla on oikeus saada välittömästi yhteys opiskeluterveydenhuoltoon

**Koulukuraattoripalvelut**

Koulukuraattori on oppilashuollon työntekijä, joka toimii kouluilla sosiaalityön asiantuntijana ja tarjoaa matalan kynnyksen palveluja oppilaille ja heidän perheilleen. Yhteyttä koulukuraattoriin voi ottaa jos oppilaalla on tuen tarvetta koulunkäyntiin, sosiaalisiin suhteisiin, tunne-elämään, käyttäytymiseen, perhetilanteeseen ja vapaa-aikaan liittyvissä asioissa. Yhteyttä voivat ottaa oppilas itse, hänen vanhempansa, opettaja tai joku muu lapsen kanssa jo työskentelevä henkilö. Oppilaan kanssa käydyt keskustelut, vanhempien ja opettajien kanssa tehtävä yhteistyö ja konsultointi sekä moniammatillinen verkostotyö ovat kuraattorin työmenetelmiä.

Koskenmäen koulun koulukuraattorina toimii Sari Arosarka. Koulukuraattori on tavattavissa koululla pääsääntöisesti torstaisin. Koulukuraattoriin saa yhteyden puhelimitse, Wilman kautta tai sähköpostilla.

Sari Arosarka p.040-844 3911

sari.arosarka@nokiankaupunki.fi

**Koulupsykologin palvelut**

Koulupsykologi on oppilashuollon erityistyöntekijä, joka tarjoaa matalan kynnyksen palveluja ja johon voi olla yhteydessä esimerkiksi silloin, kun lapsella on haasteita oppimisessa, kaverisuhteissa tai tunne-elämässä.

Yhteyttä voivat ottaa lapsi itse, vanhemmat, opettaja tai joku muu lapsen kanssa jo työskentelevä henkilö. Työmuotoina ovat esimerkiksi lapsen omat käynnit, vanhempien ja / tai opettajien kanssa työskentely sekä moniammatillinen verkosto- ja yhteistyö. Koulupsykologi Sari Moilanen työskentelee kaikilla eteläisillä alakouluilla sekä esiopetuksessa. Koskenmäki-Tervasuon kouluilla koulupsykologi on maanantaisin ja torstaisin.

Koskenmäen koulun oppilaille on avoin vastaanotto ilman ajanvarausta  maanantaisin klo 12-12.30.

Yhteystiedot:

Koulupsykologi Sari Moilanen, p. 050 395 6433 (soittoaika ma-pe 12.30-13),

sari.moilanen@nokiankaupunki.fi

**Kouluterveydenhuolto**

Kouluterveydenhuolto on osa koulun oppilashuoltoa. Toimimme yhteistyössä vanhempien, opettajien ja koulun muun henkilökunnan kanssa. Terveydenhoitaja tekee ennaltaehkäisevää

**17**

työtä terveystarkastuksien ja muiden oppilastapaamisien muodossa. Laaja terveystarkastus, johon kutsutaan vanhemmat mukaan, tehdään 1. ja 5. luokan oppilaille.

Koulumatkan ja koulupäivän aikana sattuneiden tapaturmien ensiapu kuuluu myös kouluterveydenhoitajan työhön, **muu sairaanhoito hoituu terveyskeskuksessa.**

Terveydenhoitaja Marjatta Mattila on paikalla lähes joka päivä ( kuukauden 1. ja 3. tiistaiaamupäivät Tervasuon koululla). p. 0407799266, sähköposti marjatta.mattila@nokiankaupunki.fi tai Wilma-viesti

Koululääkärinä toimii Mari Juvonen, viestit kulkevat hänelle terveydenhoitajan välityksellä

**KOULUTAPATURMAT**

Koulussa tapahtuu myös onnettomuuksia ja tapaturmia, joiden seurausten paikkaamiseen tarvitaan terveydenhuollon apua. Lähetämme lapsen tutkittavaksi ja hoidettavaksi Nokian terveyskeskukseen tilanteen mukaan taksilla tai ambulanssilla. Välitön hoito annetaan terveyskeskuksessa, jossa tehdään päätökset hoidon jatkamisesta muussa mahdollisessa paikassa, esim. Tays.

Lapsen mukaan lähtee yleensä aina ohjaaja. Lapsen huoltajille soitetaan näissä tilanteissa, ja pyydetään heitä mukaan. Jos mahdollista, koulupäivä jatkuu normaalisti tai huoltajien kanssa sovitaan lapsen lähettämisestä/noutamisesta kotiin hoidettavaksi tai tarkkailtavaksi. Sairasta ja loukkaantunutta oppilasta ei päästetä kotiin sopimatta asiasta huoltajien kanssa.

Vahingon sattuessa koulu tekee vakuutusyhtiölle tapaturmailmoituksen. Lomakkeen täyttää välituntivalvoja tai se opettaja, jonka tunnilla turma on tapahtunut. Oppilaat ovat kaupungin puolesta vakuutettuja Fennia–vakuutusyhtiöissä. Korvaus- ja neuvonta-asioissa huoltaja asioi Fenniahoitajan kanssa p. 0105035000. Pääsääntöisesti korvataan kulut julkisesta terveydenhoidosta ja mm. yksityislääkärillä käynnistä täytyy sopia vakuutusyhtiön kanssa. Esinevahinkoja korvataan harvoin.

Vakuutus on voimassa koulupäivänä, retkillä ja opintokäynneillä. Myös koulumatkat on vakuutettu niin, että lapsi menee koulusta suoraa reittiä kotiin. Iltapäiväkerhoon siirtyminen tai poikkeaminen koulumatkalla vaikka. kaverin kotona tai harrastuksissa käyminen katkaisee vakuutusturvan. Näissä tilanteissa vakuutusyhtiö tekee päätöksen korvauksista.

**HAMMASHOITO**

Koskenmäen koulun oppilaat käyvät hammashoidossa omassa talossa olevassa hoitolassa. Kutsut hammashoitoon tulevat koteihin, mutta usein käynti sujuu hyvin koulupäivän aikana. Hoitokäynnit hoituvat joko huoltajan saattamana tai omatoimisesti.

**LASTENSUOJELU JA SOSIAALITYÖ ALUEELLA**

Lastensuojelulaki velvoittaa koulutoimen palveluksessa olevaa henkilöä ottamaan yhteyttä sosiaalityöntekijään, jos hän on saanut tietää lastensuojelun tarpeessa olevasta lapsesta. Asiassa voidaan ensin konsultoida sosiaalityöntekijää, ennen virallisen ilmoituksen tekemistä. Kouluväki on velvoitettu antamaan lain mukaan sosiaaliviranomaiselle pyydetyt tiedot.

Nokialla on mahdollista saada nopeaa, matalan kynnyksen apua kahdella eri tavalla. **Nopea perheohjaus (p. 0503951393)** tarjoaa maksutonta apua, kun lapsen arjessa on huolenaiheita, joihin perheen omat keinot eivät tunnu riittävän. Yhteyttä palveluun voivat ottaa

 **18**

perheet, mutta myös opettaja tai oppilashuollon työntekijät (terveydenhoitaja, psykologi, kuraattori) perheen luvalla.

**Wilman etusivulla oikealla on kohta Linkit, listasta löytyy kohta Pyydä apua!-lomakkeeseen.** Linkkiä klikkaamalla pääset helposti täytettävään sähköiseen lomakkeeseen, jolla pääset nopeasti avun piiriin. Lomakkeen johdantoteksti on seuraava:

”*Tarvitsetko apua tai tukea nykyisessä elämäntilanteessasi? Kysymyksesi voi liittyä omaan elämäntilanteeseesi, perheenjäseneesi, ystävääsi tai muun läheisesi tilanteeseen. Yhteydenottolomakkeella voit jättää yhteystietosi ja Nokian kaupungin lapsiperheiden sosiaalipalveluiden työntekijä ottaa sinuun yhteyttä puhelimitse 1-3 arkipäivän kuluessa.
Halutessasi voit täyttää vain nimesi ja puhelinnumerosi yhteydenottoa varten. Lomakkeella jättämiäsi tietoja käsittelevät Nokian kaupungin lapsiperheiden sosiaalityön ammattilaiset. Tallentamasi tiedot poistetaan lomakkeelta, kun työntekijä on ottanut sinuun yhteyttä. Sosiaalihuollon asiakkuuteen liittyvät tarpeelliset tiedot kirjataan sosiaalihuollon asiakasrekisteriin.”*

**6.KODIN JA KOULUN YHTEISTYÖ**

**TIEDOTTAMINEN HUOLTAJILLE**

Rehtori tiedottaa koko koulua koskevista asioista Wilman kautta joko viestinä tai tiedotteena. **On erittäin tärkeää, että jokaisessa kodissa huoltajilla on Wilma-tunnus ja Wilmaa seurataan aktiivisesti.** Tunnukset saa koulusihteeriltä sähköpostitse tai sopimalla käynnistä. Tästä kannattaa sopia puhelimitse (Nina Heinonen 0503958977), koska koulusihteeri tekee työtä usealla muullakin koululla.

Opettajat tiedottavat pääsääntöisesti ryhmäänsä koskevat asiat itse Wilmaa käyttäen. On erittäin tärkeää, että luokanopettaja tietää, jos kodissa ei jostain syystä pystytä käyttämään Wilmaa. Tässä tapauksessa on huoltajan tehtävänä sopia, miten koti pysyy ajan tasalla koulun ja opettajan tiedottamista asioista.

Nokian kaupungissa on uusi ohjeistus poissaolojen seurantaan. Sen mukaisesti luokassa sovitaan käytänteistä, miten poissaoloajan läksyt ja tehtävät toimitetaan. Koulu ei voi vastuuttaa toista lasta hoitamaan asiaa. Käytänteistä sovitaan luokan vanhempainillassa.

Wilman osoite on [**https://wilma.pirnet.fi/**](https://wilma.pirnet.fi/) **ja kouluvalikosta valitaan Koskenmäen koulu.** Wilmaa voi seurata joko tietokoneen tai älypuhelimen liittymän välityksellä ja huoltaja voi valita toiminnon, jossa puhelin ilmoittaa, kun Wilmassa on jotain uutta tietoa.

Wilman avulla viestit ja tiedotteet kulkevat molempiin suuntiin ja kotona pääsee katsomaan lapsen henkilökohtaista osuutta mm. koulutehtävien ja – tavaroiden huolehtimisesta sekä poissaoloista. Wilmassa on myös oppilaan ja luokan työjärjestys ja omalla tukisivullaan oppilaskohtaiset merkinnät. Wilma on yhteydessä koulun oppilashallinto-ohjelma Priimukseen ja työjärjestysohjelma Kurreen.

Koulun toimintaa ja opiskelua esitellään huoltajille kotisivuilla, Wilma -viesteissä, vanhempainilloissa, keskusteluissa ja tapahtumissa. Joka syksy julkaistaan tämä lukuvuosiopas, jota juuri luet ja josta löytyy koulun arkeen ja kulttuuriin liittyvää tietoa. Pidämme tämän oppaan luettavissa kotisivuilta koko lukuvuoden ajan.

 **19**

Lapsen koulumenestyksestä ja edistymisestä opinnoissa huoltajat saavat tietoa opettajilta kasvokkain mm. arviointikeskustelussa, soittamalla tai viestimällä Wilman välityksellä.

Tärkeimpiä tiedotteita lapsen koulunkäynnin sujumisesta ovat omat kirjat, vihot, erilaiset työt ja projektit, esitykset, kirjoitelmat ja kokeet.

Huoltajille varataan tarvittaessa aikaa opettajan tapaamiseen.

**VANHEMPAINYHDISTYKSEN TOIMINTAA KOSKENMÄESSÄ JA TERVASUOLLA**

**Koskenmäen koulun** vanhempainyhdistys haluaa toivottaa kaikille vanhemmille ja oppilaille antoisaa tulevaa lukuvuotta. Aikaisempien vuosien tapaan vanhempainyhdistys haluaa toiminnallaan parantaa oppilaiden kouluviihtyvyyttä. Yhdistyksen toimintaan voi osallistua omien mahdollisuuksien mukaan ja toiminta on täysin vapaaehtoista.

Vanhempainyhdistys kokoontuu reilun kuukauden välein vapaamuotoisesti. **Kokoukset ovat kaikille avoimia**. Muutaman kerran vuodessa yhdistys järjestää varainkeruutapahtuman jonka tuotot menevät lyhentämättöminä oppilaiden hyväksi. Varoilla on mm. hankittu välituntivälineistöä ja teatteriesitys koko koululle.

Yhdistys järjestää myös tänä syksynä Pihapöhinät syyskuun loppupuolella Koskenmäen koulun pihassa. Tapahtuma on kaikille vanhemmille ja lapsille avoin tapahtuma. Koulun pihassa leikitään yhdessä pihapelejä ja tutustutaan rennossa tunnelmassa toisiimme. Vanhempainyhdistys tarjoaa tuttuun tapaan mehua ja pullaa.

Vanhempainyhdistyksen vuosikokous on tiistaina 4.9. kello 18 koulun ruokalassa, tervetuloa! Toivottaisiin, että paikalle pääsisi mahdollisimman monta vanhempaa.

Vanhempainyhdistyksen tavoittaa sähköpostiosoitteesta pj.koskenmaki@gmail.com ja löytyy Facebookista Koskenmäen koti- ja kouluyhdistys ry nimellä. Rennoin mielin vain mukaan toimintaan!

Terveisin Koskenmäen koulun vanhempainyhdistys

**Tervasuon päiväkodin ja koulun vanhempainyhdistys ry:n** syyskokous järjestetään ti 4.9. klo 18 alkaen Tervasuon koululla (sisäänkäynti koulun pihan puolelta). Tervetuloa kokoukseen ja mukaan yhdistyksen toimintaan! Vanhempainyhdistys järjestää vuosittain mm. päiväkodin ja koulun lapsille perheineen mukavia tapahtumia, joista saaduilla tuloilla tuemme päiväkodin ja koulun toimintaa. Tule rohkeasti mukaan! Toiminnassa voi olla mukana juuri sen verran, kuin haluaa. Lähettämällä sähköpostia osoitteeseen tervasuonvy@gmail.com pääset mukaan yhdistyksen sähköpostilistalle. Liity myös fb-ryhmäämme ”Tervasuon päiväkodin ja koulun vanhempainyhdistys ry”.

Terveisin

Vanhempainyhdistyksen hallitus

 **20**

**VANHEMPAINILTOJA**

Luokkakohtaisista vanhempainilloista tulee kotiin erilliset kutsut opettajalta. Ajankohdat löytyvät Wilma-viestistä ja koulun kotisivulta.

Kolmansien luokkien kielivalintailta on helmikuussa ja ensimmäiselle luokalle tulevien kouluun tutustumispäivä ja ensimmäinen vanhempainilta pidetään toukokuussa.

Kuudensien ilta yläluokille siirtymisestä Emäkosken koululla on maaliskuussa ja tutustuminen uuteen kouluun pidetään toukokuussa.

**KOULULAISEN TERVEELLINEN ELÄMÄ JA HUOLTAJIEN TUKI**

Jotta koulutyö sujuisi, tarvitsee kasvava lapsi ja nuori riittävästi lepoa, ravintoa ja huoltajien tukea.

Alakouluikäiset tarvitsevat unta 9-12 tuntia vuorokaudessa. Jos kello soi aamulla seitsemältä, on nukkumaan mentävä klo 19–22 välillä.

Koulussa syödään lounas joka päivä klo 10.45–12.15 välillä. Se ei yksin riitä. Kasvuikäinen tarvitsee säännöllisesti ainakin vankan aamupalan ja ilta-aterian. Myös välipalat ovat hyvästä, koulupäivästä ja ruokailuajoista riippuen. Lisäksi toivomme, että kannustatte koululaista syömään koulussa tukevasti, jotta kolmannes päivittäisestä energiantarpeesta tulee täyteen. Kouluruoka on terveellistä ja tasapainoista.

Huoltajien tuki koululaiselle on perhekohtainen asia. Kouluväen kokemuksen mukaan päivittäinen läksyjen katsominen, kiinnostus koulutyöstä ja -tehtävistä, ääneen lukemisen kuunteleminen, ääneen lukeminen lapselle, reissuvihon ja tiedotteiden lukeminen, myönteinen viestintä kouluasioista lasten kuullen ja hyvät välit opettajaan auttavat koululaista varmasti.

Monet koululaiset eivät vielä itse pysty suunnittelemaan viikkoaan, muistamaan kokeita, liikuntatuntien paikkoja puhumattakaan liikuntalajista tai -välineistä. Huoltajien apua, tukea ja kannustusta tarvitaan varmasti. Myös vaatetuksen perään on hyvä katsoa: ilmojen kylmetessä vankempaa ylle, sateella sadevarustus jne.

**7.HYVÄ TIETÄÄ ABC**

**ILTAPÄIVÄKERHO 1.-2.-LUOKKALAISILLE**

Ensimmäisen ja toisen luokan oppilaat voivat hakea kunnallista iltapäiväkerhopaikkaa. Koskenmäen Tervasuon kouluissa iltapäiväkerhoa järjestää ulkopuolinen palveluntuottaja FC Nokia.

lltapäiväkerhon tila sijaitsee Koskenmäessä kellarikerroksessa kerholuokassa ja Tervasuolla päätalon puolella. Kerho alkaa aina heti koulupäivän jälkeen ja kerhossa on mahdollista olla aina 16.30 saakka (kuitenkin niin, että lapsen kerhoaika on vain se aika, jonka lapsi joutuisi olemaan yksin kotona).

Kerho on lapsen vapaa-aikaa. Siellä hänellä on mahdollisuus leikkiä kavereiden kanssa, ulkoilla, rauhoittua, lukea, askarrella ja tehdä läksyjä turvallisen aikuisen seurassa. FC Nokian kerho on liikuntapainotteinen, mutta huomioimme lasten lepotarpeen koulupäivän jälkeen.

Kerhon kuukausimaksu sisältää vakuutuksen ja välipalan.

 **21**

Kerhon vastuuohjaajana toimii Roosa Pitkänen ja Tervasuolla Merja Jalasto. Koskenmäen kerhon puhelinnumerosta 044 9865996 ja Tervasuon kerhon puhelinnumerosta 0449860653 tavoitat kerho-ohjaajat kerhon aukioloaikoina.

Kerhopaikanhaku ja lisätietoa iltapäiväkerhoista osoitteesta http://www.nokiankaupunki.fi/palvelut/kasvatus\_ja\_opetus/perusopetus/alakoulu/aamu-ja\_iltapaivakerhot/

**LEIRIKOULUT JA RETKET**

Kouluaikana tehtävät retket, jotka kuuluvat koulun opetussuunnitelmaan kirjataan koulun vuosittaiseen työsuunnitelmaan. Pääsääntöisesti koulun lähelle tehtävät retket kävellään tai pyöräillään. Luokat voivat tehdä muita retkiä opettajan harkinnan mukaan.

Jos luokan huoltajat haluavat, he voivat muodostaa luokkatoimikunnan, jonka tehtävänä voi olla varojen kerääminen luokan ulkopuoliseen toimintaan, retkiin tai esim. leirikouluun. Kaikkia Suomen kouluja koskevan ohjeen mukaan koulun toiminnan tulee olla maksutonta. Maksullista toimintaa voidaan toteuttaa vain vanhempien keräämin varoin ja niin, että kaikki oppilaat osallistuvat retkeen tai leirikouluun. Koululla ja opettajalla ei ole velvollisuutta järjestää retkiä tai leirikoulua, mutta niistä voidaan sopia huoltajien ja opettajan kesken.

Vanhempien luokkatoimikunnassa tulee olla vetäjä, sihteeri ja taloudenhoitaja. Opettaja osallistuu retkien pedagogiseen suunnittelun ja vastaa kouluaikaisesta retkestä tai leirikoulusta. Luokkatoimikunnassa opettaja on yksi sen jäsen.

Retkistä tiedotetaan koteihin hyvissä ajoin. Turvallisuusohjeet käydään läpi luokassa ennen retkeä ja koulun säännöt mm. puhelinten käytöstä ovat voimassa näissäkin tilanteissa.

**Mikä on leirikoulu?**

Leirikouluksi voidaan katsoa kahden tai useamman työpäivän mittainen opiskelujakso, joka pidetään koulun ulkopuolella. Leirikoulu on yhdistelmä leiri- ja kouluelämää. Sen tarkoituksena

on kehittää oppilaiden henkisiä ja fyysisiä valmiuksia sekä tarjota oppilaille elämyksiä ja kokemuksia sekä niiden avulla tapahtuvaa oppimista. Leirikoulu on koulun toimintaa, joten kunnan ottamat vakuutukset ovat voimassa myös leirikoulun aikana. Koska leirikoulu on vieraalla paikkakunnalla, on kaikille osallistujille lisäksi otettu leirikouluaikaa koskeva tapaturmavakuutus.

**Vastuusta**

Opettajan vastuu perustuu virkavelvollisuuteen ja se on vastuuta oppilaiden kasvatuksesta ja turvallisuudesta. Leirikoulu on koulutyötä ja oppilaat ovat koulun järjestyssääntöjen ja ohjeiden alaisia. Mikäli oppilas toimii sääntöjen vastaisesti ja aiheuttaa vahinkoa, hän on vahingonkorvauslain nojalla korvausvelvollinen. Koulu ei vastaa vahingoista.

Leirikoulukohde saattaa edellyttää useiden valvojien mukana olemista tai että valvojissa on sekä miehiä että naisia.

Leirikoulusäännöt on lähetettävä koteihin huoltajien allekirjoitettavaksi. Muutoin retkillä ovat voimassa koulun järjestyssäännöt.

 **22**

**LIIKUNTATUNTIEN OHJEET** **JA UINTIVUOROT**
Opettaja tiedottaa ajoissa tarvittavista välineistä ja varusteista. **Pakkasraja on -15 C. Mittaria katsotaan koululla ennen tunnin alkua, joten varusteet tulee ottaa mukaan ko. liikuntapäivänä joka tapauksessa.** Kotimittarin lukemat voivat olla erilaiset muutamaa tuntia ennen liikuntatuntia.

Liikuntatunnilla edellytämme oppilailta asiallisia liikuntavarusteita ja peseytymisvälineitä. Talviliikuntaa varten toivomme, että oppilailta löytyy luistimet ja maastohiihtovälineet. Koululla on joitakin lainavarusteita ja niiden käytöstä on hyvä sopia hyvissä ajoin etukäteen, että

saamme varmistettua, löytyykö näistä esimerkiksi oikeita kokoja. Luistelussa ja pyöräilyssä on käytettävä kypärää!

Unohtuneita varusteita ei lähdetä hakemaan kotoa.

Oppitunnit aloitetaan ja päätetään aina koululla.

Suihkussa käydään liikuntatuntien jälkeen ja pyyhe kuuluu liikuntatunnin varusteisiin.

 opettajanohjeen mukaan.

Sairastapauksissa oppilas tuo kirjallisen selvityksen kotoa tai koulupäivän aikana sairastuessaan terveydenhoitajalta. Muussa tapauksessa hän osallistuu tunnin toimintaan. Pidempiaikaisissa sairauksissa/vammoissa tulee huoltajan ottaa yhteyttä liikunnanopettajaan. Tällöin sovitaan opetusjärjestelyistä. **Jos oppilas ei voi osallistua liikuntaan, hän työskentelee esimerkiksi luokassa, kansliassa tai toisessa ryhmässä oppituntien ajan.**

Uintiviikot ovat syksyllä ja keväällä, yhteensä neljä uintikertaa vuodessa. Opettaja tiedottaa aikatauluista tarkemmin. **Oppilaalla tulee olla mukana uimavarausteet: jos oppilaalle joudutaan vuokraamaan pyyhe tai uima-asu puuttuvien varusteiden takia, kotiin tulee ohje vuokran maksamisesta takaisin koululle.**

**POISSAOLOT**

**Nokian kaupungin ohje poissaolojen seurantaan ja puuttumiseen**

Keväällä 2018 Nokialla laadittiin osana oppilashuoltotyön ohjeistusta poissaolo-ohjeistus, jossa on määritelty huoltajien vastuuta poissaoloista ja opintojen etenemisestä sekä koulun ja oppilashuollon henkilöstön roolia. Huoltajilta kerättiin ohjeen suunnitteluvaiheessa palautetta. Ohje löytyy koulun kotisivulta.

**Sairaana**

Sairasta lasta ei saa lähettää kouluun. Koulussa ei ole mahdollisuutta järjestää tilaa ja valvontaa sairaille. Oppilaan ollessa sairaana on huoltajien ilmoitettava siitä koululle, mielellään jo samana päivänä. Kaikista poissaoloista on tehtävä luokanopettajalle ilmoitus tai selvitys. Kätevimmin tämä tapahtuu Wilman kautta.

Jos lapsi sairastuu koulupäivän aikana, koululta soitetaan aina huoltajille ja neuvotellaan toimenpiteistä. Sairasta lasta ei lähetetä kotiin keskustelematta asiasta huoltajien kanssa. Jos huoltajia ei tavoiteta, sairas lähetetään terveyskeskukseen. **Huoltajien yhteystietojen ajantasaisuus on ensiarvoisen tärkeää. Muutokset posteissa ja numeroissa päivitetään Wilman kautta lukuvuoden alussa ja tämän jälkeen tulee ilmoittaa pikaisesti opettajalle ja koulusihteeri Nina Heinoselle.**

**23**

Myös tapaturmatilanteissa koululta soitetaan aina huoltajille. Potilas lähetetään tilanteen mukaan terveyskeskukseen hoitoon tai tarkastettavaksi. Kuljetuksessa on koululta saattaja mukana, jos huoltajat eivät itse pääse mukaan.

Sairas lapsi sairastaa, läksyjä ja tehtäviä hoidetaan voinnin mukaan ja opettajan kanssa sovitusti.

**Vapautus koulutyöstä huoltajan anomana**

Kun oppilas tarvitsee vapaata koulusta, on huoltajien pyydettävä siihen lupa Wilmassa sähköisellä lomakkeella

Luvan poissaoloon myöntää oma opettaja osapäivän poissaolosta viiteen päivään. Kuudennesta päivästä lähtien vapaan myöntää rehtori enintään kuukaudeksi.

Vapautusta myönnettäessä pyydetään huoltajilta selvitys oppilaan opiskelusta ko. aikana. Tämä kirjataan Wilman hakulomakkeeseen. Huoltajat vastaavat oppilaan opintojen edistymisestä vapaalla. Kansliasta ja koulun kotisivulta kohdasta Lomakkeet- saa tyhjän lomakkeen, johon oppilas kerää itse tehtävät häntä opettavilta opettajilta hyvissä ajoin ennen vapautusta.

**RANGAISTUKSET**

Perusopetuslain mukaan oppilaan on suoritettava tehtävänsä tunnollisesti ja käyttäydyttävä asiallisesti (Perusopetuslaki § 35). Jos oppilas toimii vastoin lakia, opettajan ohjeita, koulun järjestyssääntöjä tai käyttäytymisellään häiritsee, uhkaa tai vaarantaa oman ja toisten rauhan ja turvallisuuden, tulee oppilaalle seuraamuksia, joista ensimmäinen on keskustelu opettajan kanssa. Tilanne käydään läpi ja teko yksilöidään, jonka jälkeen tilanteen ja harkinnan mukaan opettaja tai rehtori käy oppilaan kanssa kasvatuskeskustelun tai nuhtelee häntä.

 Koulussa käytetään seuraavia kurinpitokeinoja:

* nuhteleminen tehtävien laiminlyönnistä ja epäasiallisesta käyttäytymisestä
* tehtävien tekeminen enintään tunnin ajan koulupäivän jälkeen rehtorin, opettajan tai avustajan valvonnassa. Määräys jäädä tekemään tehtäviä kirjataan opettajan toimesta
* tunnilta poistaminen jäljellä olevan oppitunnin ajaksi häiritsemistilanteessa
* opetuksen epääminen enintään jäljellä olevan työpäivän ajaksi, jos oppilaan käyttäytyminen vaarantaa toisten tai hänen itsensä turvallisuuden mm. väkivallan,

uhkaavan käyttäytymisen tai häirinnän johdosta. Oppilaan poistaa opetustilasta tai koulun alueelta rehtori tai opettaja. Määräykset kirjataan

* kasvatuskeskustelu koulutyön ulkopuolella, johon voidaan myös kutsua huoltaja mukaan
* jälki-istunto enintään kahdeksi tunniksi oppilaalle, joka rikkoo koulun järjestystä tai menettelee vilpillisesti. Määrääminen kirjataan ja istumisen valvoo rehtori tai opettaja
* **Wilmassa tehdään ilmoitus kotiin kotitehtävien laiminlyönnin takia, kun oppilas jää koulupäivän jälkeen tekemään tehtäviä, kasvatuskeskusteluun tai jälki-istuntoon määräämisestä, opetuksen epäämismääräyksistä sekä luokasta poistamisista**

Koulun kurinpitorangaistuksia ovat

* kirjallinen varoitus, jonka antaa rehtori
* määräaikainen koulusta erottaminen, jonka antaa kasvatus- ja opetuslautakunta. Erottaminen voidaan määrätä jos rikkomus on vakava tai oppilas jatkaa epäasiallista käyttäytymistä, sen jälkeen kun hänet on määrätty jälki-istuntoon tai hän on saanut kirjallisen varoituksen. Erottaminen voidaan laittaa täytäntöön huolimatta päätöksen

**24**

valitusajasta, jos oppilas käyttäytyy väkivaltaisesti tai uhkaavasti ja toisten oppilaiden ja henkilökunnan turvallisuus kärsii tai vaarantuu tai on olemassa vaara, että väkivaltainen tai uhkaava käyttäytyminen toistuu

**RUOKAILUT JA TAUOTUS**

Oppilaan ruokailuajat voivat vaihdella työjärjestyksen mukaan ja ruokailuajat ryhmittävät myös taukoja ja oppituntien kestoja. Oppilaille taataan perusopetusasetuksen mukainen vähintään 30 minuutin tauko ruokailun yhteydessä ja ruokailu ei lyhennä opetusta.

Koska kouluruoka on laskettu olevan kolmanneksen päivän ravinnontarpeesta, tulisi sitä ottaa kunnon annos. Se, mitä otetaan, myös syödään. Useat ruokalajit on mitoitettu kappalemäärältään, ja tietoa mm. makkaroiden, lihapullien, kalapuikkojen yms. määrästä saa katsomalla malliannosta ruokasaliin tullessaan tai katsomalla tiedotelapun ruokalinjaston päällä.

Ruokailussa toimitaan hillitysti, vältetään äänekästä keskustelua, noudatetaan hyviä tapoja ja siisteyttä. Ruokailussa ollaan vähintään 15 minuuttia ennen välitunnille poistumista.

Erikoisruokavaliosta tulee terveydenhoitajan kautta keittiölle tieto ja erityisruokavalioon vaaditaan hoitavan tahon todistus. Tästä löytyy tarkempi ohjeistus Wilmasta, koulun kotisivulta sekä Nokian ruokapalvelujen sivuilta. Terveydenhoitajalle tehdään myös ilmoitukset muutoksista, joista on hyvä kertoa myös omalle opettajalle.

**VÄLIPALA JA XYLITOL-MAKEISET**

Jos oppilaan koulu jatkuu 6. tai 7. tunnille, voi mukaan reppuun ottaa välipalaa ja vesipullon. Välipalatauko on välitunnilla 13.15-13.30, jolloin oppilaat voivat syödä välipalan valvotusti kuvataideluokan aulassa.

Lounaan jälkeen alkavan tunnin alussa oppilas voi syödä luokassaan Xylitol-pastillin, jo sellaiset tuodaan itse kouluun. Purukumi on hygieniasyistä kielletty koulussa.

**TALO JA TAVARAT**

Koulussa, kuten muuallakin, toisen omaisuuden vahingoittaja on vastuussa teostaan. Koulurakennusta, pihaa, koulun tavaroita ei saa vahingoittaa. Sama koskee toisten tavaroita.

Oppilaiden ei pidä tuoda kouluun mukanaan tarpeetonta tavaraa tai rahaa. Polkupyörät on pidettävä lukittuina pyörätelineissä. Sukset säilytetään päivän ajan koulun seinustalla ja

huolehditaan itse päivän jälkeen kotiin. Koulussa ei ole varastoa oppilaiden liikuntavälineille. Poikkeustilanteissa asiasta tulee sopia opettajan kanssa. Luistimet yms. tarvittavat välineet pidetään omassa naulakossa tai luokassa hyvässä järjestyksessä.

Löytötavarat kerätään kouluvuoden aikana aulassa olevaan löytötavarapisteeseen. Huoltajien kannattaa tulla itse etsimään kadonneita tavaroita tai vaatteita. Koulun väki auttaa mahdollisuuksien mukaan, mutta perheen omaisuuden tunnistaminen käy kotiväeltä parhaiten. Pikkuhiljaa vastuuta tässäkin asiassa tulee lisätä lapselle itselleen. Löytäjäänsä vaille jääneet tavarat poistetaan kesän aikana.

Puhelimet, avaimet yms. arvokas löytötavara tuodaan kansliaan ja ne viedään Koskenmäessä muutaman päivän kuluttua lasikaappiin 0. kerrokseen. Muistutamme siitä, ettei koululla ole

 **25**

korvausvastuuta kadonneista tai koulupäivän aikana rikkoutuneista tavaroista mukaan lukien silmälasit ja vaatteet.

**8.REHTORIN TERVEISET**

Terveiset kanslian pöydän takaa uutta lukuvuotta aloitettaessa!

Tänä lukuvuonna merkittävä uusi asia koulussamme on entistä aktiivisempi osallistuminen kansallisen kieltenopetuksen varhentamisen Kikatus-hankkeeseen. Saimme tälle kouluvuodelle valtakunnallista rahoitusta siihen, että voimme varhaistaa englannin kieltä jo 1.-2. luokalla kaikille oppilaillemme tunnin viikossa sekä tarjota 3. luokille viikoittaisen Kielimaistiaisia-tunnin: lapset saavat tutustua vuoden aikana opettajatiimimme opettamana lukuisiin eri kieliin ja kulttuureihin. Mukana ovat mm. espanja, portugali, saksa, ranska, ruotsi ja venäjä. Tämän lisäksi 5. luokkamme saavat jo maistiaisia ensi vuonna alkavasta ruotsin kielen opiskelusta. Tämä on ainutlaatuista - hankkeeseen osallistuvat alakouluista Koskenmäki-Tervasuon lisäksi Nokialta vain Alhoniityn koulu.

Kodin ja Koulun Päivää vietetään tänä lukuvuonna 27. ja 28.9. avoimien ovien merkeissä molemmissa kouluissamme. Opettajat informoivat tarkemmin lapsenne oman luokan järjestelyistä.

Toivon henkilökohtaisesti, että saamme kodin ja koulun yhteistyön toimimaan sujuvasti ja olette matalalla kynnyksellä yhteydessä. Otamme mielellämme palautetta vastaan. Se auttaa kehittämään koulua ja kiinnittämään arjen asioihin huomiota. Samalla saamme kerrottua teille, mitä kasvatuksellista tai opetuksen kannalta tärkeää liittyy koulussa tehtyihin ratkaisuihin.

Kun jaksoit lukea tähän asti, ottaisin mielelläni vastaan palautetta tästä uudistetusta kouluoppaasta. Onko tässä tarvitsemanne asiat? Onko joku asia tyystin turhaa.

 Terveisin Jaana Varis rehtori jaana.varis@nokiankaupunki.fi